stanford-oval/wikipedia huggingface dataset:
นิวซีแลนด์เน็กซ์ท็อปโมเดล ฤดูกาลที่ 1
ข้อมูลการออกอากาศ > The Girls Are Diamonds In The Rough

ออกอากาศ : 17 เมษายน พ.ศ. 2552
ในครั้งนี้สาวๆ ต้องแข่งกันโพสท่ากับอุปกรณ์ยิมนาสติก คริสโตเบลล์ ลอร่า และวิคตอเรียได้รับคำชมเรื่องความคิดสร้างสรรค์และความพริ้วไหว อาโจห์ไม่ยอมเข้าแข่งขันโดยอ้างว่าท่าทางของยิมนาสติกขัดกับวัฒนธรรมของเธอ และผู้ชนะการแข่งครั้งนี้ก็คือลอร่า
สำหรับการถ่ายรูปในครั้งนี้ สาวๆ จะต้องถ่ายภาพโฆษณาให้กับนาฬิกาข้อมือของมิเชล ฮิลล์ จิลเวรี่ ในรถสุดหรู ลอร่าทำออกมาได้ดีที่สุด ในขณะที่คริสโตเบลล์ รีเบคก้าโรส และอาโจห์ทำออกมาได้ไม่ดีเท่าที่ควร
ในห้องตัดสินกรรมการต่างประทับใจในรูปของลอร่าและลูซี่ ในขณะที่รีเบคก้า โรสถูกวิจารณ์วาสดูไม่เป็นนางแบบและสื่อความหมายไม่ได้ อาโจห์ถูกตำหนิเรื่องที่ไม่ยอมแข่งขันประจำสัปดาห์ และนั่นทำให้เธอต้องตกรอบถึงแม้ว่าจะได้ภาพที่สวยก็ตาม
คนแรกที่ถูกเรียกชื่อ : ลอร่า สคีฟเฟ่
สองคนสุดท้าย : อาโจห์ โชล์ และ รีเบคก้า โรส ฮาร์วี่
ผู้ถูกคัดออก : อาโจห์ โชล์
ช่างถ่ายภาพ : แจ็คกี้ เมย์ริงค์
แขกรับเชิญพิเศษ : เปียเตอร์ สเตวาร์ท
ข้อมูลการออกอากาศ > Cycle One Rewind (Recap)

ออกอากาศ : 24 เมษายน พ.ศ. 2552
ประมวลเหตุการณ์ทั้งหมดที่ผ่านมาของผู้เข้าแข่งขันจาก 13 คน เหลือ 8 คนสุดท้าย และภาพเหตุการณ์ต่างๆ ที่ไม่เคยเปิดเผยมาก่อน
ข้อมูลการออกอากาศ > The Girls Get Dirty

ออกอากาศ : 1 พฤษภาคม พ.ศ. 2552
ในครั้งนี้สาวๆ ได้เล่นมิวสิกวิดีโอ โดยพวกเธอต้องแต่งตัวสไตล์ปี 1960 และรับบทบาทที่แตกต่างกัน ในการแข่งขันประจำสัปดาห์ สาวๆ จะต้องฝึกเป็นวีจีกับเจอร์ไมน์ ลีฟ และรูบี้เป็นผู้ชนะการแข่ง ซึ่งรางวัลของเธอก็คือเป็นพิธีกรร่วมกับเจอร์ไมน์เมื่อรายการออกอากาศในเทปต่อไป
สำหรับการถ่ายรูปในครั้งนี้ สาวๆ จะต้องถ่ายภาพกับนายแบบหนุ่มคลีโอ ในห้องตัดสินกรรมการชื่นชอบภาพของคริสโตเบลล์ รูบี้ และลอร่า ในขณะที่รีเบคก้าโรส เทรีลเลจห์ และวิคตอเรียได้รับคำวิจารณ์ที่ไม่ดีนัก และรีเบคก้าโรสกับลูซี่ต้องกลายเป็นสองคนรั้งท้าย สุดท้ายรีเบคก้าโรสต้องกลับบ้านเพราะกรรมการลงความเห็นว่าเธอยังมีศักยภาพมากพอสำหรับแฟชั่นชั้นสูง
คนแรกที่ถูกเรียกชื่อ : ลอร่า สคีฟเฟ่
สองคนสุดท้าย : รีเบคก้า โรส ฮาร์วี่ และ ลูซี่ เมอร์ฟี่
ผู้ถูกคัดออก : รีเบคก้า โรส ฮาร์วี่
ช่างถ่ายภาพ : รัซซ์ เฟลท
แขกรับเชิญพิเศษ : เชลลีย์ เฟอร์กูสัน, แจ็คกี้ บราวนด์, เจอร์ไมน์ เจมส์
ข้อมูลการออกอากาศ > The Girls Go Down Under

ออกอากาศ : 8 พฤษภาคม พ.ศ. 2552
ในสัปดาห์นี้ สาวๆ ต้องจับคู่กับนักเรียนออกแบบดีไซน์ โดยจะต้องช่วยกันดัดแปลงเสื้อผ้ามือสองและพรีเซนต์ชุดบนรันเวย์ โดยแต่ละทีมจะมีงบเพียงแค่ 40 เหรียญเท่านั้น คริสโตเบลล์ออกมาในลุคสาวเปรี้ยวทันสมัย ในขณะที่เทรีลเลจห์ไม่สามารถสร้างความประทับใจได้ และผู้ชนะก็คือ คริสโตเบลล์กับรูบี้ ซึ่งรางวัลของพวกเธอก็คือการไปพักผ่อนทำสปาสุดหรู
สำหรับการถ่ายรูปในครั้งนี้ สาวๆ ต้องแต่งตัวแบบในหนังยุค 1950 และแสดงอารมณ์แบบต่างๆ ดังนี้
| ผู้เข้าแข่งขัน | อารมณ์แบบต่างๆ |
| --- | --- |
คริสโตเบลล์: โกรธ
โฮแซนน่า: หวาดกลัว
ลอร่า: โศกเศร้า
ลูซี่: สิ้นหวัง
รูบี้: สนุกสนาน
เทรีลเลจห์: ประหลาดใจ
วิคตอเรีย: ตัณหาราคะ
ในห้องตัดสิน ลอร่าถูกวิจารณ์ว่าใส่อารมณ์มากเกินไปตอนถ่ายรูป โฮแซนน่าห์ต้องกลายเป็นสองคนสุดท้ายกับลูซี่เพราะความล้มเหลวบนรันเวย์ของเธอ และกรรมการยังรู้สึกว่าเธอดูตั้งใจมากเกินไปจนดูไม่ค่อยจริงใจ แต่เป็นลูซี่ที่ต้องตกรอบเพราะผลงานที่ผ่านๆ มาไม่สามารถทำให้กรรมการเชื่อถือในตัวเธอได้เท่าไหร่นัก
คนแรกที่ถูกเรียกชื่อ : รูบี้ ฮิกกินส์
สองคนสุดท้าย : ลูซี่ เมอร์ฟี่ และ โฮแซนน่า โฮสฟอล
ผู้ถูกคัดออก : ลูซี่ เมอร์ฟี่
ช่างถ่ายภาพ : ริค โอเว่นส์
แขกรับเชิญพิเศษ : แอ็บบี้, สก็อตต์, ซิไลน์, เอพริล, เจอร์ไมน์, ไอวาน่า, พริยันก้า และ มอร์แกน แมคโกลนี่
ข้อมูลการออกอากาศ > The Girls Hit The Runway To L.A

ออกอากาศ : 15 พฤษภาคม พ.ศ. 2552
สาวๆ ทั้ง 6 คนได้ขึ้นเครื่องบินไปลอสแอนเจลิส พวกเธอได้ไปพบกับ อเล็กซิส บอร์เจส ผู้จัดการของ เน็กซ์ ท็อป โมเดล เมนเนจเม้นท์  โฮแซนน่าได้รับคำวิจารณ์ว่าตัวเตี้ยเกินไป วิคตอเรียดูบ้านๆ ไปหน่อย เทรีลเลจห์กับรูบี้ต้องลดน้ำหนักลงอีกนิด คริสโตเบลล์ต้องแก้ไขเรื่องแต่งหน้าจัดเกินไป และลอร่าชอบโพสท่ามากไปหน่อย
จากนั้นสาวๆ ถูกส่งไปย่านแฟชั่น โดยพวกเธอมีเวลา 30 นาที กับเงิน 75 เหรียญ ที่จะซื้อเสื้อผ้า รองท้า มาเปลี่ยนให้ดูเป็นแฟชั่นมากที่สุด ลอร่า โฮแซนน่า และรูบี้ ต่างก็ทำออกมาได้ดี ในขณะที่ชุดของเทรีลเลจห์ไม่สามารถทำให้กรรมการประทับใจได้  ทำให้เธอถูกลงโทษให้ไปนอนโชว์ตัวอยู่ในตู้ปลาขนาดยักษ์ของโรงแรมกับวิคตอเรียและคริสโตเบลล์ที่ถูกตัดสิทธิ์เพราะมาสายเป็นเวลา 3 ชั่วโมง
การแข่งขันในสัปดาห์นี้ สาวๆ ต้องถ่ายโฆษณาให้กับเครื่องสำอางทรูเบรน คอเล็คชั่น ของคัฟเวอร์เกิลร์ ในขณะที่สาวๆ ส่วนใหญ่ต่างก็ทำออกมาได้ดี แต่เทรีลเลจห์กลับทำออกมาได้น่าเบื่อและไม่มีชีวิตชีวา และผู้ชนะก็คือคริสโตเบลล์ รางวัลของเธอก็คือการได้ไปท่องเที่ยวชมแสงไฟยามค่ำคืนของลอสแอนเจลิส และเธอเลือกเทรีลเลจห์กับรูบี้ให้ไปเที่ยวกับเธอด้วย
ในการถ่ายรูป สาวๆ ต้องถ่ายรูปที่แสดงถึงความลึกลับภายใต้ท่าเรือซานต้าโมนิก้า โดยมี ไนเจล บาร์คเกอร์ กรรมการจากรายการ อเมริกาส์เน็กซต์ท็อปโมเดล เป็นช่างภาพในครั้งนี้ การทำงานของ คริสโตเบลล์ ลอร่า และวิคตอเรียสร้างความประทับใจให้กับไนเจลมาก ในขณะที่ โฮแซนน่า และรูบี้ ไม่สามารถทำให้เขาประทับใจได้ โดยเฉพาะเทรีลเลจห์ถึงกับทำให้เขาเอ่ยปากว่าน่าเบื่อทีเดียว
ในห้องตัดสินภาพของลอร่าและคริสโตเบลล์สร้างความประทับใจให้กับกรรมการมาก และวิคตอเรียได้รับคำชมว่ามีใบหน้าที่งดงามและเป็นสากล  แม้จะได้ภาพที่งดงามแต่ด้วยบุคลิกที่ล้นจนเกินไปของโฮแซนน่าทำให้เธอต้องกลายเป็นสองคนสุดท้ายกับเทรีลเลจห์ ผู้ซึ่งเริ่มต้นด้วยดี แต่ขณะนี้ดูเหมือนว่าภาพถ่ายของเธอจะเริ่มแย่ลงเรื่อยๆ และสุดท้ายสาวคนที่ต้องกลับบ้านก็คือ เทรีลเลจห์
คนแรกที่ถูกเรียกชื่อ : คริสโตเบลล์ กรีเออสัน-ไรย์รี่
สองคนสุดท้าย : เทรีลเลจห์ เฟลิเซีย โบรค และ โฮแซนน่า โฮสฟอล
ผู้ถูกคัดออก : เทรีลเลจห์ เฟลิเซีย โบรค
ตากล้อง : มิเชล มิไฮน์
ช่างถ่ายภาพ : ไนเจล บาร์คเกอร์
แขกรับเชิญพิเศษ : คริส เคนเนดี้ แกรนต์, อเล็กซิส บอร์เจส
ข้อมูลการออกอากาศ > The Girls Go See The City

ออกอากาศ : 22 พฤษภาคม พ.ศ. 2552
สาวๆ เดินทางกลับมานิวซีแลนด์ ทุกคนต่างพูดถึงการกระทำของโฮแซนน่าให้ห้องตัดสินครั้งก่อนและแปลกใจที่เธอมาได้ไกลขนาดนี้ จากนั้นพวกเธอได้ไปพบกับคอลินและ นิกกี้ ฟิลลิปส์ สุดยอดนางแบบของนิวซีแลนด์ที่โวดาโฟเน่ โดยสาวๆ จะต้องออกไปโชว์ตัวและหางานจากดีไซน์เนอร์ของนิวซีแลนด์ ในการโชว์ตัว คริสโตเบลล์ถูกตำหนิเรื่องแต่งหน้าจัดเกินไป วิคตอเรียถูกวิจารณ์เรื่องดูตลาดมากไปหน่อย บุคลิกรูบี้ดูไม่ค่อยเป็นนางแบบเท่าที่ควร และดีไซน์เนอร์ต่างชื่นชอบในบุคลิกและความกระตือรือล้นของลอร่า จากนั้นสาวๆ กลับมาที่เอเจนซี่ วิคตอเรียมาสายทำให้ถูกตัดสิทธิ และโฮแซนน่าเป็นผู้ชนะการแข่งซึ่งทำให้สาวๆ ต่างประหลาดใจกันเป็นอย่างมาก
การถ่ายรูปในครั้งนี้ สาวๆ ต้องถ่ายรูปที่ได้แรงบันดาลใจมาจากสาวสังคมชั้นสูงในยุค 80 บนเรือสำราญสุดหรู คริสโตเบลล์ รูบี้ และโฮแซนน่าสร้างความประทับใจในการถ่ายด้วยความคิดสร้างสรรในการโพสท่าของพวกเธอ ในขณะที่ลอร่า กับ วิคตอเรีย ถูกต่อว่าเรื่องโพสท่ามากเกินไป เมื่อสาวๆ กลับมาบ้าน พวกเธอพากันผ่อนคลายด้วยการลงเล่นน้ำในสระ และมเอโฮแซนน่าเข้าร่วมวงด้วย ความขัดแย้งก็เริ่มต้นขึ้นและลุกลามจนกลายเป็นเรื่องทะเลาะใหญ่โตระหว่างโฮแซนน่ากับวิคตอเรีย
ในห้องตัดสิน กรรมการต่างประทับใจภาพของโฮแซนน่ากับคริสโตเบลล์มากที่สุดในขณะที่ลอร่าทำออกมาได้ไม่ดีเท่าที่ควร รูบี้และวิคตอเรียต้องกลายเป็นสองคนสุดท้าย วิคตอเรียถูกตำหนิที่ไม่สามารถถ่ายทอดบุคลิกของตัวเองลงบนภาพได้และยังไม่ได้การเรียกตัวจากดีไซน์เนอร์ที่ไปโชว์ตัวเลยซักคนเดียว และรูบี้ที่เคยมีผลดีมาตลอดแต่กลับทำให้กรรมการผิดหวังกับภาพครั้งนี้ และสุดท้ายปัญหาของวิคตอเรียทำให้เธอต้องตกรอบ
คนแรกที่ถูกเรียกชื่อ : โฮแซนน่า โฮสฟอล
สองคนสุดท้าย : วิคตอเรีย วิลเลียมส์ และ รูบี้ ฮิกกินส์
ผู้ถูกคัดออก : วิคตอเรีย วิลเลียมส์
ช่างถ่ายภาพ : คริส ซิซารีช
แขกรับเชิญพิเศษ : นิกี้ ฟิลลิปส์, เทรลิเซ่ คูปเปอร์, แอนนา ฟิทซ์แพททริค
ข้อมูลการออกอากาศ > The Girls Get Ready To Rumble

ออกอากาศ : 29 พฤษภาคม พ.ศ. 2552
ในสัปดาห์นี้ สาวๆ ได้ถูกสัมภาษณ์โดย เวนเดล นักเขียนคอลัมภ์ซุบซิบ จากนั้นสาวๆ ถูกส่งไปพักผ่อนที่สปาซึ่งพวกเธอไม่รู้กันมาก่อนว่านั่นคือการแข่งขันประจำสัปดาห์ โดยสาวๆ จะต้องโฆษณาผลิตภัณท์บำรุงผิวด้วย ลอร่าและโฮแซนน่า ดูลนลานและพูดเร็วเกินไป ในขณะที่คริสโตเบลล์ดูเป็นธรรมชาติลื่นไหลที่สุด และผู้ชนะในการแข่งขันก็คือคริสโตเบลล์ ซึ่งรางวัลของเธอก็คือผลิตภัณท์บำรุงผิวของนีเวียและได้สัมภาษณ์ลงบทความโฆษณาในวันสตรีแห่งโลกอีกด้วย
การถ่ายภาพในครั้งนี้ สาวๆ จะต้องรับบทเป็นนักมวยในสังเวียน ลอร่าสร้างความประทับใจได้มากที่สุด ในขณะที่รูบี้มีปัญหากับน้ำหนักของตัวเอง ในห้องตัดสิน ภาพของลอร่าสร้างความประทับใจให้กรรมการจนถูกเรียกชื่อเป็นคนแรก  และภาพถ่ายที่ขาดพลังของคริสโตเบลล์ทำให้เธอต้องกลายเป็นสองคนสุดท้ายกับรูบี้ ที่กังวลเรื่องน้ำหนักของตัวเองตลอดเวลาจนไม่มีสมาธิในการถ่ายภาพ และด้วยผลงานที่ผ่านมาทำให้คริสโตเบลล์ได้เข้ารอบต่อไปซึ่งหมายความว่ารูบี้เป็นผู้ที่ต้องตกรอบ
คนแรกที่ถูกเรียกชื่อ : ลอร่า สคีฟเฟ่
สองคนสุดท้าย : คริสโตเบลล์ กรีเออสัน-ไรย์รี่ และ รูบี้ ฮิกกินส์
ผู้ถูกคัดออก : รูบี้ ฮิกกินส์
ช่างถ่ายภาพ : ริค โอเว่นส์
แขกรับเชิญพิเศษ : เวนเดล นิสสัน, เมริลิน ฮาวเลอร์, แอทิป และ มอนตี้ เบธแฮม
ข้อมูลการออกอากาศ > The Girl Who Becomes New Zealand's Next Top Model

ออกอากาศ : 5 มิถุนายน พ.ศ. 2552
สามสาวถูกพามาถ่ายรูปให้กับนิตยสาร คลีโอ ซึ่งรูปของพวกเธอคนใดคนนึงที่เป็นผู้ชนะจะได้ถูกตีพิมพ์ลงบนหนังสือ 8 หน้าเต็ม
ในห้องตัดสิน คณะกรรมการได้ถามสาวๆ ว่า พวกเธอคิดว่าใครสมควรจะไปต่อ และใครควรถูกส่งกลับบ้าน ลอร่าและคริสโตเบลล์คิดว่าโฮแซนน่าควรจะกลับบ้าน ในขณะที่โฮแซนน่าคิดว่าลอรน่าควรกลับ และสุดท้าย ด้วยนิสัยชอบแข่งขันของเธอทำให้โฮแซนน่ากลายเป็นคนที่ต้องถูกส่งกลับบ้านซะเอง
คนแรกที่ถูกเรียกชื่อ : คริสโตเบลล์ กรีเออสัน-ไรย์รี่
สองคนสุดท้าย : ลอร่า สคีฟเฟ่ และ โฮแซนน่า โฮสฟอล
ผู้ถูกคัดออก : โฮแซนน่า โฮสฟอล
ช่างถ่ายภาพ : มอนตี้ อดัมส์
จากนั้นสองสาวต้องขึ้นเดินโชว์บนรันเวย์ให้กับเหล่าบรรดาดีไซน์เนอร์ชื่อดังของนิวซีแลนด์ทั้งหลาย และพวกเธอต้องประหลาดใจเมื่อพบว่าสาวๆ ที่ต้องรอบไปแล้วได้มาเดินโชว์ร่วมกับเธอด้วย ในระหว่างที่เดินอยู่บนรันเวย์ ลอร่าได้สะดุดลื่นเล็กน้อย แต่เธอก็พยายามเดินต่อไปอย่างตลอดรอดฝั่งซี่งสร้างความประทับใจให้คณะกรรมการเป็นอย่างมาก
ในการตัดสินครั้งสุดท้าย ผลงานที่ผ่านมาของสองสาวต่างก็แข็งกินกันไม่ลง และจากการพิจารณาอย่างยากลำบากแล้ว ในที่สุดผู้ชนะคนแรกของรายการ นิวซีแลนด์ เน็กซ์ ท็อป โมเดล ก็คือ คริสโตเบลล์ กรีเออสัน-ไรย์รี่
แขกรับเชิญพิเศษ : เชลลีย์ เฟอร์กูสัน, เทรลิเซ่ คูปเปอร์
นางแบบที่ร่วมโชว์ : ซาร่าห์ เยียร์เบอรี่, อาโจห์ โชล์, รีเบคก้า โรส ฮาร์วี่, ลูซี่ เมอร์ฟี่, เทรีลเลจห์ เฟลิเซีย โบรค, รูบี้ ฮิกกินส์, โฮแซนน่า โฮสฟอล
ดีไซน์เนอร์ : รวมดีไซน์เนอร์จากนิวซีแลนด์
ผู้ชิงตำแหน่งสองคนสุดท้าย : คริสโตเบลล์ กรีเออสัน-ไรย์รี่ และ ลอร่า สคีฟเฟ่
นิวซีแลนด์ เน็กซ์ ท็อป โมเดล : คริสโตเบลล์ กรีเออสัน-ไรย์รี่
ผู้เข้าแข่งขัน > (เรียงตามลำดับการคัดออก)

ทิฟฟานี บัตเลอร์, 17
ซาร่าห์ เยียร์เบอรี่, 19
โอลิเวีย เมอร์ฟี่, 19
รีห์แอนนอน ลอว์เรนซี่, 16
อาโจห์ โชล์, 22
รีเบคก้า โรส ฮาร์วี่, 19
ลูซี่ เมอร์ฟี่, 22
เทรีลเลจห์ เฟลิเซีย โบรค, 23
วิคตอเรีย วิลเลียมส์, 21
รูบี้ ฮิกกินส์, 17
โฮแซนน่า โฮสฟอล, 19
ลอร่า สคีฟเฟ่, 20 (รองชนะเลิศ)
คริสโตเบลล์ กรีเออสัน-ไรย์รี่, 16 (ผู้ชนะเลิศ)
สรุปผลการแข่งขัน > ลำดับการเรียกชื่อ

| ลำดับ | สัปดาห์ที่> 1 | สัปดาห์ที่> 2 | สัปดาห์ที่> 3 | สัปดาห์ที่> 4 | สัปดาห์ที่> 5 | สัปดาห์ที่> 6 | สัปดาห์ที่> 7 | สัปดาห์ที่> 9 | สัปดาห์ที่> 10 | สัปดาห์ที่> 11 | สัปดาห์ที่> 12 | สัปดาห์ที่> 13 | สัปดาห์ที่> 13 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | ทิฟฟานี | เทรีลเลจห์ | คริสโตเบล | รีเบคก้า | อาโจห์ | ลอร่า | ลอร่า | รูบี้ | คริสโตเบล | โฮแซนน่า | ลอร่า | คริสโตเบล | คริสโตเบล |  |
| 2 | วิคตอเรีย | รูบี้ | โฮแซนน่า | คริสโตเบล | รูบี้ | วิคตอเรีย | รูบี้ | วิคตอเรีย | ลอร่า | คริสโตเบล | โฮแซนน่า | ลอร่า | ลอร่า |  |
| 3 | คริสโตเบล | ลอร่า | เทรีลเลจห์ | อาโจห์ | คริสโตเบล | ลูซี่ | คริสโตเบล | ลอร่า | วิคตอเรีย | ลอร่า | คริสโตเบล | โฮแซนน่า |  |  |
| 4 | อาโจห์ | ลูซี่ | ลูซี่ | รีห์แอนนอน | โฮแซนน่า | เทรีลเลจห์ | โฮแซนน่า | คริสโตเบล | รูบี้ | รูบี้ | รูบี้ |  |  |  |
| 5 | รีเบคก้า | รีห์แอนนอน | วิคตอเรีย | รูบี้ | รีเบคก้า | รูบี้ | วิคตอเรีย | เทรีลเลจห์ | โฮแซนน่า | วิคตอเรีย |  |  |  |  |
| 6 | ซาร่าห์ | ซาร่าห์ | ลอร่า | วิคตอเรีย | เทรีลเลจห์ | โฮแซนน่า | เทรีลเลจห์ | โฮแซนน่า | เทรีลเลจห์ |  |  |  |  |  |
| 7 | รีห์แอนนอน | คริสโตเบล | รีเบคก้า | โฮแซนน่า | ลอร่า | คริสโตเบล | ลูซี่ | ลูซี่ |  |  |  |  |  |  |
| 8 | เทรีลเลจห์ | อาโจห์ | รีห์แอนนอน | ลอร่า | ลูซี่ | รีเบคก้า | รีเบคก้า |  |  |  |  |  |  |  |
| 9 | รูบี้ | วิคตอเรีย | รูบี้ | ลูซี่ | วิคตอเรีย | อาโจห์ |  |  |  |  |  |  |  |  |
| 10 | โอลิเวีย | โอลิเวีย | อาโจห์ | เทรีลเลจห์ | รีห์แอนนอน |  |  |  |  |  |  |  |  |  |
| 11 | ลอร่า | รีเบคก้า | โอลิเวีย | โอลิเวีย |  |  |  |  |  |  |  |  |  |  |
| 12 | ลูซี่ | โฮแซนน่า | ซาร่าห์ |  |  |  |  |  |  |  |  |  |  |  |
| 13 | โฮแซนน่า | ทิฟฟานี |  |  |  |  |  |  |  |  |  |  |  |  |

สีฟ้า = ผู้ชนะการแข่งประจำสัปดาห์
สีเขียว = ผู้ที่ชนะเลิศการแข่งขัน
สีชมพู = ผู้ที่ถูกคัดออกจากการแข่งขัน
สีเขียวเข้ม = ผู้ที่ไม่มีภาพถ่ายและถูกคัดออกจากการแข่งขัน
ตอนที่ 7 เป็นการประมวลภาพเหตุการณ์ทั้งหมดที่ผ่านมาตั้งแต่ตอนที่ 1 - 6
ตอนที่ 9 รูบี้และคริสโตเบลล์ ได้รับเลือกให้เป็นผู้ชนะการแข่งขันทั้งคู่
สรุปผลการแข่งขัน > การแข่งขัน

สัปดาห์ที่ 1 : ถ่ายชุดว่ายน้ำ (รอบคัดเลือก)
สัปดาห์ที่ 2 : ถ่ายภาพเลียนแบบนักบินในยุค 1984 โดยได้แรงบันดาลใจมากจาก จีน แบทเทน
สัปดาห์ที่ 3 : ถ่ายภาพกลางหิมะจำลอง
สัปดาห์ที่ 4 : ถ่ายภาพซูมใบหน้าแฟนตาซี บิวตี้ช็อต
สัปดาห์ที่ 5 : ถ่ายภาพชุดหรูกลางชายหาด
สัปดาห์ที่ 6 : ถ่ายภาพอัญมณีภายในรถยนต์
สัปดาห์ที่ 8 : ถ่ายภาพจากมิวสิกวีดิโอออโต้แซมกับหนุ่มโสดในฝันของนิตยสารคลีโอ
สัปดาห์ที่ 9 : ถ่ายภาพสื่ออารมณ์แบบหรูหราในยุค 1930
สัปดาห์ที่ 10 : ถ่ายโฆษณา คัฟเวอร์เกิลร์ ทรูเบนด์ ที่หาดซานต้า โมนิก้า
สัปดาห์ที่ 11 : ถ่ายภาพสาวสังคมในแบบย้อนยุคบนเรือยอร์ชสุดหรู
สัปดาห์ที่ 12 : ถ่ายโฆษณาให้กับนีเวียร์ และถ่ายภาพในชุดนักมวย
สัปดาห์ที่ 13 : ถ่ายแบบให้กับนิตยสารคลีโอ
รอบ 2 คนสุดท้าย  : เดินแบบในระดับมืออาชีพให้กับโขว์ที่จัดด้วยความร่วมมือกันของบรรดาเหล่าดีไซน์เนอร์ของนิวซีแลนด์
สรุปผลการแข่งขัน > การแปลงโฉม

อาโจห์ : ตัดให้สั้นมากๆ
คริสโตเบลล์ : ทำผมให้หนาเป็นลอนและย้อมสีบลอนด์แพลททินั่มแบบ จีเซลล์ บุนด์เช่น
โฮแซนน่า : ย้อมเป็นสีน้ำตาลช็อกโกแล็ตแบบ อีวา เมนเดส
ลอร่า : ตัดให้สั้นแล้วย้อมสีบลอนด์แบบ แอ็กเนส ดีน
ลูซี่ : เอาผ้าหน้าม้าออกแล้วย้อมสีน้ำตาลเข้ม
โอลิเวีย : ทำผมเป็นลอนยาวย้อมสีบลอนด์
รีเบคก้า โรส : ตัดให้สั้น
รีห์แอนนอน : ตัดให้สั้นแล้วย้อมเป็นสีน้ำตาลช็อกโกแล็ต
รูบี้ : เล็มผมและย้อมสีบลอนด์
เทรีลเลจห์ : ตัดให้สั้นแล้วย้อมเป็นสีแดง
วิคตอเรีย : ตัดผมให้ยาวถึงบ่าแบบ เคธี่ โฮล์มส
สรุปผลการแข่งขัน > คณะกรรมการ

ซาร่าห์ เทโตร
คอลิน แมททิวร์ เจฟฟรี
คริส ซิซาริช
บทสำรวจของฤดูกาล

จำนวนผู้เข้าแข่งขัน : 13
ผู้เข้าแข่งขันที่อายุมากที่สุด : เทรีลเลจห์ เฟลิเซีย โบรค, อายุ 23 ปี
ผู้เข้าแข่งขันที่อายุน้อยที่สุด : คริสโตเบลล์ กรีเออสัน-ไรย์รี่ และ  รีห์แอนนอน ลอว์เรนซี่, อายุ 16 ปี
ผู้เข้าแข่งขันที่ชนะรางวัลประจำสัปดาห์มากที่สุด : 'คริสโตเบลล์ กรีเออสัน-ไรย์รี่ จำนวน 3 ครั้ง
ผู้เข้าแข่งขันที่ถูกเรียกชื่อคนแรกมากที่สุด : 'คริสโตเบลล์ กรีเออสัน-ไรย์รี่ จำนวน 4 ครั้ง
ผู้เข้าแข่งขันที่เคยยืนเป็น 2 คนสุดท้ายมากที่สุด : โฮแซนน่า โฮสฟอล จำนวน 3 ครั้ง
ผู้เข้าแข่งขันที่ไม่เคยยืนเป็น 2 คนสุดท้าย : คริสโตเบลล์ กรีเออสัน-ไรย์รี่ และ ลอร่า สคีฟเฟ่
แหล่งข้อมูลอื่น

เว็บไซต์อย่างเป็นทางการ เก็บถาวร 2009-07-14 ที่ เวย์แบ็กแมชชีน
คณะเภสัชศาสตร์ มหาวิทยาลัยบูรพา

| --- | --- |
Faculty of Pharmaceutical Sciences  Burapha University
สถาปนา: 25 กันยายน พ.ศ. 2552
คณบดี: ภญ.ดร.ณัฎฐิณี ธีรกุลกิตติพงศ์
ที่อยู่: ถนนลงหาดบางแสน ตำบลแสนสุข อำเภอเมือง จังหวัดชลบุรี 20131
สี: เขียวมะกอก
เว็บไซต์: pharm.buu.ac.th
คณะเภสัชศาสตร์ มหาวิทยาลัยบูรพา จัดตั้งขึ้นเมื่อ พ.ศ. 2552 ดำเนินการสอนหลักสูตรเภสัชศาสตรบัณฑิตเพื่อเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม และเพื่อสนับสนุนการเรียนการสอนของกลุ่มคณะทางด้านวิทยาศาสตร์สุขภาพของมหาวิทยาลัยบูรพา
ประวัติ

ด้วยศาสตราจารย์ ดร.สุชาติ อุปถัมภ์ (อธิการบดี มหาวิทยาลัยบูราพา ในขณะนั้น) มีความคิดริเริ่ม ที่จะให้มหาวิทยาลัยบูรพามี
คณะเภสัชศาสตร์ เพื่อเสริมสร้างความเข้มแข็งให้กับกลุ่มคณะทางด้านวิทยาศาสตร์สุขภาพของมหาวิทยาลัยบูรพา โดยมี
การแต่งตั้งคณะกรรมการโครงการจัดตั้งคณะเภสัชศาสตร์ และร่างหลักสูตรเภสัชศาสตร์บัณฑิตขึ้นในวันที่ 24 มิถุนานยน
2552 ซึ่งมีรองศาสตราจารย์ ดร. มณฑล สงวนเสริมศรี(อดีต คณบดีคณะเภสัชศาสตร์ และอธิการบดี มหาวิทยาลัยนเรศวร)
เป็นประธานกรรมการ และรองศาสตราจารย์ ดร.เรณา พงษ์เรืองพันธุ์ (รองอธิการบดีฝ่ายวิชาการ มหาวิทยาลัยบูรพา)
เป็นรองประธานกรรมการ พร้อมด้วยคณาจารย์จากคณะเภสัชศาสตร์ มหาวิทยาลัยนเรศวร และบุคลากรของมหาวิทยาลัย
บูรพาเป็นกรรมการ จากนั้นสภามหาวิทยาลัยบูรพาได้อนุมัติการจัดตั้งคณะเภสัชศาสตร์เมื่อวันที่ 25 กันยายน 2552 และ
ประกาศในราชกิจจานุเบกษาเมื่อวันที่ 26 ตุลาคม 2552 โดยมีหน้าที่จัดการศึกษาระดับปริญญาตรีและบัณฑิตศึกษา
วิจัยและบริการวิชาการด้านเภสัชศาสตร์ มีคณบดีเป็นผู้บังคับบัญชาสูงสุดในช่วงแรกของการก่อตั้ง มหาวิทยาลัยได้
มอบให้ ศาสตราจารย์ ดร.สมศักดิ์ พันธุวัฒนา (รองอธิการบดีฝ่ายวิจัยมหาวิทยาลัยบูรพา) รักษาการในตำแหน่งคณบดี
จนกระทั่งวันที่ 1 กุมภาพันธ์ 2553 ผู้ช่วยศาสตราจารย์ ดร.วิบูลย์ วัฒนาธร ดำรงตำแหน่งคณบดีตามมติของสภามหาวิทยาลัย
การดำเนินงานของคณะ

มหาวิทยาลัยบูรพามีความประสงค์ที่จะเปิดรับนิสิตรุ่นแรกตั้งแต่ปีการศึกษา 2553 เป็นต้นไปจึงได้ยื่นเอกสารขอรับการรับรองจาก
สถาบัน และเห็นชอบหลักสูตรจากสภาเภสัชกรรมเมื่อวันที่ 13 ตุลาคม 2553 ต่อมาคณะอนุกรรมการการประเมินสถาบันและหลักสูตร
เภสัชศาสตร์บัณฑิตจากสภาเภสัชกรรมได้ตรวจเยี่ยมคณะฯเมื่อวันที่ 24-25 ธันวาคม 2552 และได้ให้ข้อเสนอแนะกับคณะฯให้มีการ
ปรับปรุงการดำเนินงานบางประการซึ่งทางคณะฯ ได้ดำเนินการตามข้อเสนอแนะดังกล่าวแล้ว จนกระทั่งเมื่อวันที่ 11 พฤษภาคม 2553
สภาเภสัชกรรมจึงได้มีมติเห็นชอบในการรับรองปริญญาของคณะเภสัชศาสตร์ มหาวิทยาลัยบูรพา
คณะเภสัชศาสตร์ มหาวิทยาลัยบูรพามุ่งมั่นที่จะพัฒนาคณะฯ อย่างเป็นขั้นเป็นตอนตามแนวทางและข้อเสนอแนะจากสภาเภสัชกรรม
เพื่อให้บรรลุซึ่งวิสัยทัศน์และพันธกิจของคณะฯ
ทำเนียบคณบดี

รายนามคณบดีคณะเภสัชศาสตร์ มหาวิทยาลัยบูรพา ตั้งแต่ก่อตั้งจนถึงปัจจุบันมีดังนี้
| --- | --- |
คณบดีคณะเภสัชศาสตร์ มหาวิทยาลัยบูรพา
รายนามคณบดี: วาระการดำรงตำแหน่ง
1. ศาสตราจารย์ ดร.สมศักดิ์ พันธุวัฒนา: 26 ตุลาคม พ.ศ. 2552 - 31 มกราคม พ.ศ. 2553 (รักษาการ)
2. เภสัชกร ผู้ช่วยศาสตราจารย์ ดร.วิบูลย์ วัฒนาธร: 1 กุมภาพันธ์ พ.ศ. 2553 - 30 กันยายน พ.ศ. 2553
3. เภสัชกร วิศิษฎ์ ตันหยง: 1 ตุลาคม พ.ศ. 2553 - 16 มีนาคม พ.ศ. 2554 (รักษาการ)
4. เภสัชกร รองศาสตราจารย์ ดร.สินธุ์ชัย แก้วกิติชัย: 17 มีนาคม พ.ศ. 2554 - 9 สิงหาคม พ.ศ. 2559
5. เภสัชกร วิศิษฎ์ ตันหยง: 9 สิงหาคม พ.ศ. 2559 - 30 กันยายน พ.ศ. 2559 (รักษาการ)
6. เภสัชกร รองศาสตราจารย์ ดร.เอกรินทร์ สายฟ้า: 1 ตุลาคม พ.ศ. 2559 - 2 มิถุนายน พ.ศ.2661
7.เภสัชกรหญิง รองศาสตราจารย์ ดร.มยุรี ตันติสิระ: 3 มิถุนายน พ.ศ. 2561 - 9 ตุลาคม พ.ศ. 2563
8.ผู้ช่วยศาสตราจารย์นายแพทย์ทวีลาภ ตั๊นสวัสดิ์: 10 ตุลาคม พ.ศ.2563-30 พฤศจิกายน พ.ศ. 2563(รักษาการ)
9. เภสัชกรหญิง ดร.ณัฏฐิณี ธีรกุลกิตติพงศ์: 1 ธันวาคม พ.ศ. 2563 จนถึงปัจจุบัน
แหล่งข้อมูลอื่น

คณะเภสัชศาสตร์ มหาวิทยาลัยบูรพา เก็บถาวร 2011-04-25 ที่ เวย์แบ็กแมชชีน
| ด ค กรายชื่อโรงเรียนเภสัชกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ |  |
| สถาบันอุดมศึกษาเอกชน | พายัพ • รังสิต • สยาม • หัวเฉียวเฉลิมพระเกียรติ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
อินาสึมะอีเลฟเวน เอย์ยูทาจิ โนะ วิกตอรี่โรด

| อินาสึมะอีเลฟเวน เอย์ยูทาจิ โนะ วิกตอรี่โรด |
| --- | --- |
ผู้พัฒนา: Level-5
ผู้จัดจำหน่าย: Level-5
ชุด: อินาสึมะอีเลฟเวนซีรีส์
เครื่องเล่น: นินเทนโดสวิตช์ เพลย์สเตชัน 4 และ 5 ไมโครซอฟท์ วินโดวส์ (Steam) iOS และ แอนดรอยด์
วางจำหน่าย: เดือนมิถุนายน ค.ศ. 2025
แนว: โรลเพลย์อิงเกม, สปอร์ตเกม, เกมแนววางแผน
รูปแบบ: วิดีโอเกมผู้เล่นคนเดียว
อินาสึมะอีเลฟเวน เอย์ยูทาจิ โนะ วิกตอรี่โรด (ญี่ปุ่น: イナズマイレブン 英雄たちのヴィクトリーロード; โรมาจิ: Inazuma Irebun Eiyū-tachi no Vuikutorī Rōdo; ทับศัพท์: Inazuma Eleven: Eiyuu Tachi no Victory Road) เป็นวิดีโอเกมอินาสึมะอีเลฟเวนซีรีส์ชุดที่ 7 ถูกจัดทำในรูปแบบมัลติแพล็ตฟอร์ม ทั้ง นินเท็นโดสวิตช์, เพลย์สเตชัน 4 (เพลย์สเตชัน 5), Steam จาก PC, iOS และ แอนดรอยด์
ชื่อดั้งเดิมในการผลิตคือ อินาสึมะอีเลฟเวน อาเรส โนะ เท็นบิง (ญี่ปุ่น: イナズマイレブン アレスの天秤; โรมาจิ: Inazuma Irebun Aresu no Tenbin) ซึ่งชื่อตรงกับมังงะและอนิเมะทางโทรทัศน์ที่เปิดตัวไปเมื่อปี ค.ศ. 2018 แต่ว่าได้มีการเปลี่ยนชื่อเกมใหม่เป็น อินาสึมะอีเลฟเวน เอย์ยูทาจิ โนะ เกรทโรด (ญี่ปุ่น: イナズマイレブン 英雄たちのグレートロード; โรมาจิ: Inazuma Irebun Eiyū-tachi no Gurētorōdo) ประกาศเมื่อวันที่ 27 กันยายน ค.ศ. 2019 และได้เปลี่ยนชื่อเกมใหม่เป็นครั้งที่สอง เมื่อวันที่ 21 กรกฎาคม ค.ศ. 2022 ซึ่งเป็นชื่อปัจจุบันที่กำลังพัฒนาเกม
สำหรับบทความนี้ได้มีการอธิบายในส่วนเกี่ยวข้องกับการพัฒนาเกมที่ยากเกินไปจนเกิดปัญหาต่างๆ ทำให้กำหนดการณ์วางจำหน่ายได้ถูกเลื่อนออกไปหลายครั้ง เนื่องจากสถานการณ์การพัฒนาเกมและรูปแบบการผลิต ที่ได้มีการปรับปรุงจัดระเบียบใหม่ตั้งแต่ต้น ซึ่งไม่เพียงแต่ชื่อเกมเท่านั้นแต่ยังรวมไปถึงมุมมองต่าง ๆ จนได้มีการเปลี่ยนเป็นชื่อใหม่จากเดิมที่ใช้ชื่อว่า อาเรส โนะ เท็นบิง ทั้งนี้ในบทความมีการกล่าวถึงในส่วนพัฒนาตั้งแต่สมัยที่ชื่อ อาเรส โนะ เท็นบิง เข้ามาด้วยซึ่งได้มีการกล่าวไว้ด้านล่างของบทความนี้
ภาพรวม > การเปิดตัว

อินาสึมะอีเลฟเวนภาคใหม่ ได้มีการประกาศเปิดตัวเมื่อวันที่ 27 กรกฎาคม ปี ค.ศ. 2016 จากงาน LEVEL5 VISION 2016 -NEW HEROES- โดยเนื้อหาในภาคนี้ได้กำหนดเนื้อหาอยู่ในเส้นเวลาหลังจากเหตุการณ์ฟุตบอลฟรอนเทียร์ และถูกให้เป็นเนื้อหาที่เป็นคู่ขนานกับ อินาสึมะอีเลฟเวน 2 เคียวอิ โนะ ชินเรียคุฉะ ซึ่งช่วงคู่ขนานนั้นจะต่อจากอินาสึมะอิเลฟเวน รีโหลดเด็ด และได้ถูกสร้างเรื่องราวใหม่ของตัวเอกของเรื่องในมุมมองจากกลุ่มอื่นๆ ที่ไม่ใช่ตัวละครหลักเดิม
เรื่องย่อ

เรื่องราวเรื่องนี้เกิดขึ้นในช่วง 25 ปีให้หลังของอินาสึมะอีเลฟเวนยุคแรกหลังเหตุการณ์ฟุตบอลฟรอนเทียร์อินเตอร์เนชันแนล ตัวละครหลักคือ ซาซานามิ อุนเมย์ เด็กหนุ่มผู้รักฟุตบอลแต่ไม่สามารถเล่นฟุตบอลได้ ทำหน้าที่เป็นผู้จัดการและสำรวจผู้เล่นคนอื่นเพื่อจัดตั้งทีมฟุตบอล เรื่องราวเกิดขึ้นที่โรงเรียนมัธยมต้นนากุโมะฮาระจากจังหวัดนางาซากิ และโรงเรียนมัธยมต้นไรมง ซึ่งก่อนหน้านี้เคยเป็นโรงเรียนหลักจะปรากฏเป็นบอสสุดท้ายของเรื่อง
ภาพยนตร์

เกคิโจบัน อินาสึมะอีเลฟเวน อานาตะนารุเอย์ยูทาจิโจโช (劇場版 イナズマイレブン 新たなる英雄たちの序章) เป็นภาพยนตร์ที่อยู่ในส่วนหนึ่งของโปรแกรมหนัง อินาสึมะอิเลฟเวน เดอะ มูวี่ 2025 (イナズマイレブン・ザ・ムービー 2025) เช่นเดียวกับ อินาสึมะอิเลฟเวน โชชูเฮ็น เด็นเช็ทสึ โนะ คิกออฟ เข้าฉายเมื่อวันที่ 27 ธันวาคม ค.ศ. 2024 ที่โรงภาพยนตร์อิออนและโรงภาพยนตร์อื่นๆ ที่ร่วมรายการ เป็นเนื้อเรื่องที่เล่าช่วงก่อนเนื้อหาหลักของเอย์ยูทาจิ โนะ วิกตอรี่โรด
แหล่งข้อมูลอื่น

เว็บไซต์อย่างเป็นทางการ
開発ブログ 5つ星修練場
ดิ อัลบั้ม ทู รีแล็ค

ดิ อัลบั้ม ทู รีแล็ค (อังกฤษ: The Album II - Relax) เป็นอัลบั้มเพลงลำดับที่ 2 ของศิลปินดูโอแดนบีม ภายใต้สังกัด อาร์เอส โปรโมชั่น ออกจำหน่ายในปี พ.ศ. 2549
รายชื่อเพลง

ไปน่ารักไกลๆ หน่อย
ไม่ซื่อ
ทำตัวดีดีนะ
รักคนอ่าน
เบื่อหน่าย
หัวใจสั่งให้จำ
ใต้หมอน
คนมีแผล
แกล้ง
แลกหัวใจก็ยอม
สมาชิกในวง

วรเวช ดานุวงศ์
กวี ตันจรารักษ์
ดิ อัลบั้ม ทรี ฟรีด้อม (อัลบั้มแดนบีม)

ดิ อัลบั้ม ทรี ฟรีด้อม (อังกฤษ: The Album 3 Freedom) เป็นอัลบั้มเพลงลำดับที่ 3 ของศิลปินดูโอแดนบีม ภายใต้สังกัด อาร์เอส ออกจำหน่ายในปี พ.ศ. 2550
รายชื่อเพลง

Now
อยู่คนเดียวไม่เป็น
ช่วยโดนน้อยหน่อย
มั่กมาก
ก้ำกึ่ง
ถ้าจะลืม ฉันจะรอ
น้อยใจ
คนเสียแฟน
เวลาไม่เคยพอ
กลัวที่เก่า
Freedom มากมาก
สมาชิกในวง

วรเวช ดานุวงศ์
กวี ตันจรารักษ์
คณะเนตรนารีเพชราวุธ

| --- | --- |
ตราประจำคณะเนตรนารีไทย
คําขวัญ: เสียชีพอย่าเสียสัตย์
ก่อตั้ง: 1 กรกฎาคม พ.ศ. 2454 (113 ปี)
พระประมุข: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
องค์อุปถัมภิกา: สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระนางเจ้าสุวัทนา พระวรราชเทวี
คณะเนตรนารีไทย ก่อตั้งโดยพระบาทสมเด็จพระมงกุฎเกล้าเจ้าอยู่หัวด้วยมีพระราชคำนึงว่า สตรี และเด็กหญิง ก็อาจเป็นกำลังของชาติได้ จึงได้ทรงตั้งกลุ่มสตรีขึ้นเรียกว่า "สมาชิกแม่เสือ" และได้รับการฟื้นฟูจากสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดาพระองค์เดียว และพระนางเจ้าสุวัทนา พระวรราชเทวีในรัชกาลที่ 6
ระเบียบของเนตรนารี

มี 4 ประเภท  คือ
เนตรนารีสำรอง ป.1-ป.4
เนตรนารีสามัญ  ป.5 - ป 6
เนตรนารีสามัญรุ่นใหญ่ ม.1- ม 3
เนตรนารีวิสามัญ ม.ปลาย อาชีวะศึกษา
ตั้งแต่เนตรนารีสามัญขึ้นไป แบ่งเป็น 3 เหล่า
เหล่าเสนา
เหล่าสมุทรเสนา
เหล่าเสนาอากาศ